FI
C 303/32
Euroopan unionin virallinen lehti
8.8.2022
Valittaja väittää ensimmäisessä valitusperusteessaan, että unionin yleinen tuomioistuin teki oikeudellisen virheen pysyttäessään komission toimivallan todeta SEUT 101 artiklan ETA-sopimuksen 53 artiklan rikkominen lento­ rahtipalvelujen osalta kolmansista maista ETA-alueen maihin (eli saapuvat reitit) ja määrätä rikkomisesta seuraamuksia.
Valittaja väittää erityisesti komission tehneen oikeudellisen virheen, kun tämä sovelsi virheellistä oikeudellista testiä vahvistaakseen toimivallan kansainvälisen oikeuden eikä unionin oikeuden perusteella, ja joka tapauksessa tämän soveltaneen virheellisesti kvalifioituja vaikutuksia koskevaa standardeja kansainvälisen oikeuden nojalla.
Valittaja väittää toisessa valitusperusteessaan, että unionin yleinen tuomioistuin teki oikeudellisen virheen hyväksyessään komission toteamuksen siitä, että menettely, johon valittaja osallistui, merkitsi tarkoitukseen perustuvaa kilpailusääntöjen rikkomista.
Unionin yleinen tuomioistuin teki erityisesti oikeudellisen virheen hyväksyessään komission toteamuksen siitä, että lisiin liittyvien provisioiden maksamatta jättäminen merkitsi tarkoitukseen perustuvaa kilpailusääntöjen rikkomista.
Valittaja väittää kolmannessa valitusperusteessaan, että unionin yleinen tuomioistuin teki oikeudellisen virheen todetessaan ja soveltaessaan virheellisesti oikeudellista testiä yhtenä kokonaisuutena pidettävän jatketun kilpailusääntöjen rikkomisen toteamiseksi ja pysyttäessään virheellisesti päätöksen, jolla valittajalle määrättiin seuraamuksia tällaisesta yhtenä kokonaisuutena pidettävästä jatketusta kilpailusääntöjen rikkomisesta.
Unionin yleinen tuomioistuin teki erityisesti oikeudellisen virheen todetessaan, että komissio oli asianmukaisesti todennut yhtenä kokonaisuutena pidettävän jatketun kilpailusääntöjen rikkomisen muodostavien menettelyjen täydentävän ja jatkuvan luonteen.
Valittaja väittää neljännessä valitusperusteessaan vaihtoehtoisesti, että unionin yleinen tuomioistuin teki oikeudellisen virheen, kun se katsoi valittajan syyllistyneen yhtenä kokonaisuutena pidettävän jatketun kilpailusääntöjen rikkomisen kaikkiin osatekijöihin, vaikka tämän osallisuus oli itse asiassa rajattua, mukaan lukien yhdenvertaisen kohtelun periaatteen loukkaaminen sen arvioinnin osalta, joka koskee valittajan osallisuutta lisiin liittyvien provisioiden maksamatta jättämiseen, ja kun se totesi virheellisesti valittajan jatkuvan osallisuuden turvalisien osalta sellaisilta ajanjaksoilta, joiden osalta mitään näyttöä tällaisesta osallisuudesta ei ollut esitetty.
Valitus, jonka SAS Cargo Group A/S, Scandinavian Airlines System Denmark-Norway-Sweden ja SAS AB ovat tehneet 17.6.2022 unionin yleisen tuomioistuimen (laajennettu neljäs jaosto) asiassa T-324/17, SAS Cargo Group ym. v. komissio, 30.3.2022 antamasta tuomiosta (Asia C-403/22 P) (2022/C 303/39) Oikeudenkäyntikieli: englanti Asianosaiset Valittajat: SAS Cargo Group A/S, Scandinavian Airlines System Denmark-Norway-Sweden ja SAS AB (edustajat: B. Creve ja M. Kofmann, advokater, sekä J. Killick ja G. Forwood, avocats) Muu osapuoli: Euroopan komissio
Vaatimukset Valittajat vaativat, että unionin tuomioistuin — kumoaa valituksenalaisen tuomion siltä osin kuin siinä hylättiin valittajien kumoamiskanne — kumoaa SEUT 101 artiklan, ETA-sopimuksen 53 artiklan ja Euroopan yhteisön ja Sveitsin valaliiton lentoliikennettä koskevan sopimuksen 8 artiklan mukaisesta menettelystä (Asia AT.39258 – Lentorahti) 17.3.2017 annetun komission päätöksen C(2017) 1742 final kokonaan tai osittain valittajia koskevilta osin — kumoaa määrätyn sakon tai alentaa huomattavasti sen määrää — vaihtoehtoisesti palauttaa asian unionin yleiseen tuomioistuimeen, jotta tämä ratkaisee asian unionin tuomioistuimen antaman tuomion mukaisesti — velvoittaa komission korvaamaan valitusmenettelyn ja unionin yleisessä tuomioistuimessa käydyn oikeudenkäynnin oikeudenkäyntikulut.